സൂര്യാസ്തമന ഭംഗിയാല് കടല്ക്കാഴ്ചകള് ആസ്വദിക്കാം കോവളം സമുദ്ര ബീച്ച് പാര്ക്ക് സഞ്ചാരികള്ക്കായി തുറന്നു വീഡിയോ വിനോദസഞ്ചാരികള്ക്കായി തുറന്നുകൊടുത്ത കോവളം സമുദ്ര ബീച്ച് പാര്ക്ക്. ചിത്രങ്ങള്: ആഷിക് എസ്.ആര് തിരുവനന്തപുരം: സായാഹ്ന വേളകള് ദൃശ്യമനോഹരമാക്കാന് കോവളത്ത് സമുദ്ര ബീച്ച് പാര്ക്ക്. വിനോദസഞ്ചാര വകുപ്പ് നവീകരിച്ച സമുദ്ര പാര്ക്ക് വിനോദസഞ്ചാരികള്ക്കായി തുറന്നുകൊടുത്തു. വിനോദസഞ്ചാരികളെ ആകര്ഷിക്കാന് ഒട്ടനവധി സവിശേഷതകളോടുകൂടിയാണ് പാര്ക്കിന്റെ നിര്മ്മാണം. കെടിഡിസിക്കാണ് ബീച്ച് പാര്ക്കിന്റെ പരിപാലന ചുമതല. കഴിഞ്ഞ പിണറായി സര്ക്കാരിന്റെ കാലത്ത് കോവളത്തിനായി പ്രഖ്യാപിച്ച 20 കോടിയുടെ പദ്ധതിയില് നിന്ന് 9 കോടിയോളം രൂപ ചെലവിട്ടാണ് പാര്ക്കിന്റെ നിര്മ്മാണം പൂര്ത്തിയാക്കിയത്. മൂന്ന് പ്രധാന ഗേറ്റുകള്, പിന്വശത്തുള്ള പടിക്കെട്ടുകള് തുടങ്ങിയ അവസാനവട്ട മിനുക്കുപണികള് മാത്രമാണ് അവശേഷിക്കുന്നത്. പാര്ക്കിന് ചുറ്റുമുള്ള ഭിത്തികളില് കേരളത്തിന്റെ തനത് കലാരൂപങ്ങള് ആലേഖനം ചെയ്തിട്ടുണ്ട്. കുടുംബത്തോടൊപ്പമെത്തുന്ന കുട്ടികള്ക്കായി അത്യാവശ്യം സൗകര്യമുള്ള പാര്ക്കും സജ്ജീകരിച്ചിട്ടുണ്ട്. ഇവിടെ ഊഞ്ഞാലുകള്, സ്ലൈഡറുകള്, റോപ് ക്ലൈമ്ബിങ്ങ് വാള് തുടങ്ങിയവയും സജ്ജീകരിച്ചിട്ടുണ്ട്. പാര്ക്ക് വിനോദസഞ്ചാര വകുപ്പ് കെടിഡിസിക്ക് കൈമാറി. പാര്ക്കിലെത്തുന്ന വിനോദസഞ്ചാരികള്ക്ക് ഉപയോഗിക്കാന് പാകത്തിനുള്ള കഫറ്റേറിയയുടെ പ്രവര്ത്തനങ്ങളും അനുബന്ധമായി പുരോഗമിക്കുന്നുണ്ട് കെടിഡിസി സമുദ്ര അസിസ്റ്റന്റ് മാനേജര് വിനു കുമാര് പറഞ്ഞു. കഴിഞ്ഞ സര്ക്കാരിന്റെ അവസാനവട്ട ഉദ്ഘടന പരമ്ബരകളുടെ ഭാഗമായാണ് ഈ പാര്ക്കിന്റെ ഉദ്ഘടനവും നടത്തിയത്. എന്നാല് അന്ന് നിര്മാണം പൂര്ത്തിയാക്കാനായിരുന്നില്ല. യോഗ ചെയ്യാന് റബ്ബറൈസ്ഡ് ഫ്ലോര് പ്രഭാതങ്ങളില് കടലില് തട്ടിപ്രതിഫലിക്കുന്ന സൂര്യകിരങ്ങളാല്, തണുത്ത കടല്ക്കാറ്റേറ്റുകൊണ്ട് യോഗ ചെയ്യാന് റബ്ബറൈസ്ഡ് ഫ്ലോറുകളും സമുദ്ര ബീച്ച് പാര്ക്കില് ഒരുക്കിയിട്ടുണ്ട്. വിസ്തീര്ണമായ പാര്ക്കിന് ചുറ്റും മെച്ചപ്പെട്ട സ്ഥലസൗകര്യമാണ് യോഗ ചെയ്യുന്നതിനായി സജ്ജീകരിച്ചിരിക്കുന്നത്. കൃഷ്ണശിലകളാല് കല്മണ്ഡപം സമുദ്ര ബീച്ച് പാര്ക്കില് കൂടുതലായും പണിചെയ്തിരിക്കുന്നത് കല്മണ്ഡപങ്ങളാണ്. ഈ കല്മണ്ഡപങ്ങള്ക്കുള്ള ശിലകള് ഉപയോഗിച്ചിരിക്കുന്നത് ഗുരുവായൂര് ക്ഷേത്രം, പത്മനാഭ സ്വാമി ക്ഷേത്രം ഉള്പ്പെടെയുള്ള ക്ഷേത്രങ്ങളില് ഉപയോഗിച്ചിട്ടുള്ള കൃഷ്ണ ശിലകളാണ്. ഈ കൃഷ്ണ ശിലകള് തമിഴ്നാടുള്ള മൈലാടിയില് നിന്നാണ് എത്തിച്ചിരിക്കുന്നത്. പാര്ക്കിന്റെ കുറച്ച് ഭാഗങ്ങളില് ബാംഗ്ലൂര് സ്റ്റോണ് ഉപയോഗിച്ചിട്ടുണ്ട്. ആന്ധ്രാപ്രദേശില് നിന്നാണ് ബാംഗ്ലൂര് സ്റ്റോണ് എത്തിച്ചിരിക്കുന്നത്. ദൃശ്യവിസ്മയമൊരുക്കി ചുമര്ചിത്രങ്ങള് പാര്ക്കിന് ചുറ്റുമുള്ള വിശാലമായ ഭിത്തികളില് കേരളത്തിന്റെ പരമ്ബരാഗത കലാരൂപങ്ങള് ചുമര്ചിത്രങ്ങളായി ആലേഖനം ചെയ്തിട്ടുണ്ട്. കേരളത്തിന്റെ പാരമ്ബര്യം വരച്ചുകാട്ടുന്ന ഈ ചിത്രങ്ങളാണ് സമുദ്ര ബീച്ച് പാര്ക്കിന്റെ മറ്റൊരു പ്രധാന ആകര്ഷണം. കോഴിക്കോടുള്ള സര്ഗാലയില് നിന്നുള്ള കലാകാരന്മാരാണ് ഈ മ്യൂറല് പെയ്ന്റിംഗ് ചെയ്തിരിക്കുന്നത്. സോളാര് എനര്ജിയില് ദീപാലങ്കാരം വര്ണാഭമായ നിറങ്ങളോടുകൂടിയുള്ള ജലധാരയും, വിളക്കുകളും, പുല്ത്തകിടികളുമാണ് പാര്ക്കിന്റെ പ്രധാന ആകര്ഷണം. സോളാര് എനര്ജിയിലാണ് പാര്ക്കിലെ വൈദ്യുത സംവിധാനങ്ങള് പ്രവര്ത്തിക്കുന്നത്. വൈകുന്നേരങ്ങളില് വാട്ടര് ഫൗണ്ടെയ്ന് ഒരുക്കിയിട്ടുണ്ട്. ദീപാലങ്കാരം പ്രത്യേക സംവിധാനത്തിലാണ് ഒരുക്കിയിട്ടുള്ളത്.